C 88/58
LV
Eiropas Savienības Oficiālais Vēstnesis
24.2.2022.
Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3.
Punktu (2022/C 88/07) Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.
PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU
“Crémant de Bordeaux” PDO-FR-A0488-AM06 Paziņojuma datums: 2021. gada 26. novembrī.
APSTIPRINĀTĀ GROZĪJUMA APRAKSTS UN PAMATOJUMS 1.
Oficiālais administratīvi teritoriālo vienību klasifikators Ģeogrāfiskā apgabala pašvaldību saraksts ir atjaunināts saskaņā ar oficiālo administratīvi teritoriālo vienību klasifikatoru.
Grozīts vienotā dokumenta 6. punkts.
2.
Vīnogu šķirnes Pievienotas dzirkstošo sārtvīnu darīšanā izmantotās šķirnes “Muscadelle B”, “Sauvignon B”, “Sauvignon gris G”, “Sémillon B”.
Šīs šķirnes jau bija iekļautas dzirkstošo baltvīnu darīšanā izmantoto šķirņu sarakstā.
Šīs pievienošanas rezultātā ir ierobežota baltvīnu šķirņu vīnogu izmantošana dzirkstošajiem sārtvīniem paredzētajās tvertnēs.
Šo vīnogu šķirņu pievienošana vīniem piešķir zināmu svaigumu, vienlaikus saglabājot dzirkstošiem sārtvīniem raksturīgās organoleptiskās īpašības.
Šis grozījums nerada vienotā dokumenta izmaiņas.
3.
Agrovides noteikumi Specifikācijā pievienoti šādi agrovides noteikumi: zemesgabali ir jāatbrīvo no nokaltušiem vīnkokiem, šādu koku uzglabāšana zemesgabalos ir aizliegta.
Vispārēja nezāļu ķīmiskā apkarošana zemesgabalos ir aizliegta.
Ikviens operators aprēķina un reģistrē apstrādes biežuma rādītāju (IFT).
Šo izmaiņu nolūks ir ņemt vērā sabiedrības prasības samazināt augu aizsardzības līdzekļu izmantošanu un labāk ņemt vērā ar vidi saistītos apsvērumus.
Vienotajā dokumentā ar šiem grozījumiem nekādas izmaiņas neievieš.
4.
Ražas pārvadāšana Ražas pārvadāšanas noteikumi ir papildināti ar šādiem precizējumiem: kastu izmēri nedrīkst pārsniegt 1,20 m x 1,0 m no sāniem un 0,8 m augstumā, un piekrauto kastu kravas augstums nedrīkst pārsniegt 0,6 m augstumu.
Laika posms starp vīnogu novākšanu un presēšanu nedrīkst pārsniegt 24 stundas.
Šis grozījums ļauj izvairīties no vīnogu saspiešanas transportēšanas laikā un tādejādi uzlabo vīnogu kvalitāti.
Attiecīgi grozīts vienotā dokumenta 5.1. punkts.
(1) OV L 9, 11.1.2019., 2. lpp.